cyanic-selkie/wikianc huggingface dataset:
Reinhardtius hippoglossoides
Hábitat e distribución
Reinhardtius hippoglossoides é un peixe de augas profundas, encontrándose principalmente sobre fondos areosos desde os 200 aos 1600 m, aínda que algúns exemplares capturáronse en profundidades de máis de 2.200 m. Habita principalmente en augas con temperaturas de 1 a 4 °C, pero tamén se ten observado en augas por debaixo dos cero graos, até os -4,5 °C.
Estado da poboación
En 2010, Greenpeace engadiu ao fletán negro na súa Lista vermella de produtos mariños. Esta lista vermella é unha relación dos peixes e mariscos que comunmente se venden nos supermercados de todo mundo, e que teñen un risco moi alto de seren capturados con métodos de pesca non sustentábel.
Pero ante a evidencia da diminución das súas capturas, en decembro de 2005, o Consello da UE estableceu un plan plurianual de recuperación do fletán negro no marco da Organización da Pesca do Atlántico Noroccidental. Este plan prevía reducir o nivel dos totais admisíbeis de capturas até 2007, así como establecía unha serie de medidas de control para garantir a súa eficacia. Nese plan plurianual establecía os totais admisíbeis de capturas en 18.500 t, en 2006, e de 16 000 t en 2007, na subzona 2 da NAFO (zona xeográfica que se sitúa ao leste do meridiano dos 64° 30' de lonxitud oeste na rexión do estreito de Hudson, ao sur da subzona 0, ao sur e ao oeste da subzona 1 e ao norte do paralelo dos 52° 15' de latitude norte) e nas divisións 3 KLMNO da NAFO (nas costas de Terra Nova). O obxectivo era alcanzar un nivel de biomasa explotábel de exemplares cunha idade de cinco anos.
James Jones
Traxectoria deportiva
O 19 de febreiro de 2011, gañou o concurso de triplas do All-Star Weekend de 2010, no Staples Center dos Ánxeles. Ao ano seguinte, participou de novo en Orlando, pero quedou eliminado na primeira rolda do concurso.
Takeo
O concello de Takeo limita cos concellos de Arita, de Imari, de Karatsu, de Taku, de Ōmachi, de Shiroishi, de Ureshino (son da prefectura de Saga); e de Hasami (da prefectura de Nagasaki).
Caneiro (pesca)
É unha construción tradicional ligada á hidráulica, ás veces complexa, aproveitando un lugar natural, xeralmente un vao ou un rochedo, de xeito que o conxunto se habilita para a pesca principalmente de lamprea, pero tamén de salmón, zamborca e outras especias piscícolas.
Alvinella pompejana
Alvinella pompejana, chamado verme de Pompeia, é unha especie de verme anélido poliqueto de augas profundas. É un extremófilo que se encontra só en fontes hidrotermais mariñas do océano Pacífico, descuberta a inicios da década de 1980 nos fondos das illas Galápagos por biólogos mariños franceses.
Introdución
Estes vermes viven adheridos ás chemineas negras e prosperan a temperaturas constantes de 45 a 60 °C e mesmo de ata 105 °C durante un certo tempo, o que fai que o verme de Pompeia sexa o animal complexo máis tolerante á calor coñecido pola ciencia despois dos tardígrados, que poden sobrevivir a temperaturas de 150 °C.
Bioloxía
Este verme ten unha cabeza con aspecto plumoso. As plumas son estruturas con forma de tentáculo, que son as branquias, coloreadas de vermello pola hemoglobina.
Arquieparquía católica bielorrusa de Polack
upright=1.3|miniatura|Mapa das eparquías rutenas en [[1772. Ao norte, en marrón, a arquieparquía de Polack.]] A arquieparquía de Polack foi unha sé da Igrexa católica bizantina ucraína.
Estadio de Kaliningrado
O estadio está situado nunha illa no interior do curso do río Pregolia, ás aforas da cidade de Kaliningrado. Por ese motivo, os deseñadores buscaron un aspecto para a construción que harmonizara coa contorna.
La traviata
Acto I
Violetta Valery, unha famosa cortesá, dá unha luxosa festa no seu salón de París para celebrar a súa recuperación dunha enfermidade. Un dos últimos en chegar á festa é Gastone, un conde, que chega acompañado do seu amigo, o xove nobre Alfredo Germont, que había tempo que desexaba coñecer a Violetta, xa que a adoraba dende lempo atrás. Mentres pasea polo salón, Gastone dille a Violetta que a ama, e mentres ela estaba enferma, el visitouna cada día. Alfredo, unha vez presentados, exprésalle a súa preocupación pola súa delicada saúde, e despois decláralle o seu amor.
Acto II
Axiña, lévanlle a carta a Alfredo e, cando a le, Giorgio regresa e tenta reconfortar ao seu fillo, lembrándolle a súa familia en Provenza (Giorgio: Di Provenza il mar – "En Provenza"). Alfredo sospeita que o barón está detrás da súa separación con Violetta e a invitación á festa que ela atopa na mesa, fortalecendo as súas sospeitas. Decide enfrontarse a Violetta na festa. Giorgio tenta deter a Alfredo, mais el sae apresuradamente.
Mentres todos abandonan a habitación, Violetta pídelle ver a Alfredo. Temendo que a ira do barón o leve a desafiar a Alfredo a un duelo, ela pídelle a Alfredo que marche. Alfredo confunde os seus temores e enfróntase a ela esixíndolle que admita que ama ao barón. Con dor, ela o admite e, alporizado, Alfredo chama aos invitados para testificar o que el ten que dicir (Questa donna conoscete? – "Coñecedes a esta dama?"). Deshónraa tirándolle cartos que di lle debe polos servizos prestados mentres viviron xuntos, fronte aos invitados. Violetta desmáiase abrumada pola enfermidade e a pena. Os invitados rifan con Alfredo: "Marcha unha vez, despreciámoste. Insultaches a unha nobre dama".
Protocolo IPv4
Formato da cabeceira do IPv4
O segundo campo, de 4 bits, é o IHL (Internet Header Length, ou sexa, Lonxitude da cabeceira de Internet) co número de words de 32 bits na cabeceira IPv4. Como a cabeceira IPv4 pode conter un número variábel de opcións, este campo esencialmente especifica o offset para a porción de datos dun datagrama IPv4. Un cabeceira mínimo ten 20 bytes de lonxitude, logo o valor mínimo en decimal no campo IHL sería 5.
O campo seguinte de 16 bits é un campo de identificación. Este campo usase principalmente para identificar fragmentos identificativos do datagrama IP orixinal. Algúns traballos experimentais suxiren usar o campo IP para outros propósitos, tales como engadir paquetes para levar a información para datagrama, de forma a que axude a investigar datagramas para tras con enderezos fonte falsificados.
Séguelle un campo de Protocolo de 8 bits. Este campo define o protocolo seguinte usado nunha porción de datos dun datagrama IP. A Internet Assigned Numbers Authority mantén unha lista de números de protocolos. Os protocolos comúns e os seus valores decimais inclúen o Protocolo ICMP (Internet control message protocol, ou sexa, Protocolo de control de mensaxes de Internet) (1), o Protocolo TCP (Transmission Control Protocol, ou sexa, Protocolo de control de transmisión) (17).
miniatura|dereita|300px|Encapsulamento IP: O [[enderezo IP|enderezo de orixe na cabeceira IP irá indicar a quen deberá enviarse a resposta do protocolo encapsulado, neste caso o TCP.]] A seguir ao campo de verificación, están os enderezos orixe e destino, de 32 bits cada un. Note que esta é unha diferenza con IPv6, onde os enderezos de orixe e destino son de 128 bits cada.
Coalición da Esquerda Radical
Traxectoria
A Coalición da Esquerda Radical foi a gran sorpresa nas eleccións lexislativas de 2007 en Grecia, polo aumento dos seus votos e a obtención dun inesperado 5,04% de sufraxios, o que lle valeu conseguir 14 asentos do parlamento heleno.
Gobius niger
O mógaro ou a maralloca (Gobius niger) é unha especie de peixe da familia dos Gobiidae da orde dos Perciformes.
Folosa unicolor
Comportamento
Muda á súa plumaxe reprodutora antes de volver á súa área de verán. Ao chegaren ás zonas húmidas, as aves voan entre os xuncos e a matogueira e raramente se ven, pero ao estableceren territorios, gabean ao extremo dos xuncos e cantan desde posicións prominentes. Aliméntanse de insectos como moscas, escaravellos, avelaíñas, larvas e cabalos do demo. Tamén se cre que comen vermes pequenos. Despois de reproducírense dispérsanse algo a pantanos con vexetación menos densa, mudan á súa plumaxe invernal e parten para a migración. Pouco se sabe dos seus hábitos nos seus cuarteis de inverno, pero ocupan áreas similares pantanosas, foron vistos en campos de millo e poden alimentarse e pousarse en pequenas bandadas.
Baredo, Baiona
Historia
Segundo algúns sitios arqueolóxicos no monte da Portela, atopamos unha suposta "cívitas antiqua" e resto da calzada romana A Guarda-Vigo, no lugar de Cresteláns. Existía no barrio da Cela unha capela da que a primeira referencia escrita data do ano 1551, aínda que se asegura que xa existía a finais do século XV. Baredo estivo tamén ligado, como o resto das parroquias, ó Mosteiro de Oia.
Patrimonio
O faro Silleiro sinaliza o camiño ós barcos que pasan preto da costa do concello. Xunto ao faro de cabo Silleiro, atópanse unhas ruínas militares do século XX. Na súa época tiñan como obxectivo a protección da ría de Vigo e da entrada a Baiona.
Posúe un pequeno porto, no lugar de Porrido. Actualmente ten uns alboios para cambiarse os mariñeiros e un peirao, que normalmente, non ten ningunha lancha amarrada. Nel, no mes de xuño, fáiselle unha misa á Virxe do Carme e, deseguido, unha procesión por toda a parroquia. Destaca tamén o percebe, que é collido polos percebeiros, sendo un dos mellores de Galicia, xa que a costa é rochosa e propicia uns produtos de primeira calidade.
Selección de rugby de Escocia
O primeiro encontro internacional
Como xa se nomeou anteriormente, este partido foi xogado en Raeburn Place, un estadio de crícket, xa que a federación escocesa de rugby non dispoñía aínda dun recinto axeitado para un partido internacional. Así que o partido se diputou con só dez xogadores por equipo e dúas metades de cincuenta minutos. Os escoceses gañaron o partido por un ensaio e un drop contra un ensaio dos ingleses.
1996-1999
120px|esquerda|miniatura|Sean Lamont. 170px|dereita|miniatura|Seguidores escoceses. No Cinco Nacións de 1996, ao igual que en 1995, Escocia gaña os seus primeiros tres partido para xogar o cuarto contra Inglaterra nunha loita polo Grand Slam, perdendo de novo. Na xira de xuño de Nova Zelandia perde dúas veces con resultados moi avultados, 62-31 e 36-12. O 14 de decembro, Escocia xoga por primeira vez fronte Italia, gañando os do Cardo por 29 a 22.
Puntos
A marca de puntos marcados posúea Chris Paterson con 714 puntos. Este xogador, aínda en activo, ocupa o onceavo posto na lista histórica internacional de puntos coa súa selección.
Linguas na-dené
Características
De acordo cunha controvertida hipótese do lingüista ruso Sergei Starostin, a familia na-dené é parte da macrofamilia dené-caucásica, que incluiría ademais ás linguas sino-tibetanas, ás norcaucásicas, ás linguas ieniseianas e ao éuscaro. Esta idea xa fora considerada un século antes por Edward Sapir. O profesor Edward Vajda, da Western Washington University, pensa que as linguas na-dené si están relacionadas coas linguas ieniseianas da Siberia. Joseph Greenberg dicía que as linguas na-dené orixináronse nunha migración específica de Asia a América fai oito ou seis mil anos, diferenciada da migración esquimó-aleutiana e do resto dos amerindios.
Plebejus argus
Unha Plebejus argus é unha especie de bolboreta da familia dos licénidos. Amosa trazos de cor azul metálico na parte inferior das ás posteriores. A súa área de distribución no mundo esténdese ó longo de Europa e Asia, chegando até o Xapón.
Cefalofinos
A dos cefalofinos (Cephalophinae) é unha subfamilia de mamíferos artiodáctilos ruminantes da familia dos bóvidos, que comprende 3 xéneros cunhas 20 especies de pequenos antílopes africanos, que son coñecidos como cefalofos o duiqueros.
Características
Debido á súa rareza e ás súas poboacións mesturadas, non se sabe moito sobre os cefalofos, polo que as xeneralizacións baséanse sobre todo nas especies máis estudadas, o cefalofo de Natal (Cephalophus natalensis), o cefalofo silvicultor (Cephalophus silvicultor) o cefalofo azul (Philantomba monticola), e o duiquero común ou duiquero gris (Sylvicapra grimmia).
Río Magre
O Magre (en castelán Magro) é un río do País Valenciano, afluente importante do Xúcar, xunto con o Cabriel e mais o río de Albaida. A súa lonxitude é de 130 km.
IFR Automotive
IFR Automotive é unha empresa española dedicada á fabricación de coches deportivos de deseño propio baixo a marca Aspid. Ten a súa sede principal en Reus (Tarragona).
Volodymyr Gerun
Profesional
Ao ano seguinte asina polo Calzados Robusta de Logroño, onde se converte nun dos xogadores máis destacados da liga LEB Ouro. O pivote acumulou diversos nomeamentos ao quinteto ideal da xornada e un MVP individual. En total, xogou 20 partidos co equipo rioxano, acadando medias de 14,7 puntos e 6,7 rebotes en só 23 minutos por partido, para unha valoración total de 17,9 puntos. Este bo rendemento levouno a, en metade da temporada, asinar polo Barcelona B. No conxunto barcelonés consegue un destacábel rendemento. Na temporada 2017−18 remata como o xogador máis valioso da competición con 14,8 puntos e 7,9 rebotes por partido, sendo escollido ademais no quinteto ideal da competición. A súa boa actuación levouno a asinar o 20 de xullo de 2018 polo Club Baloncesto Breogán da Liga ACB.
Ogi
O concello de Ogi limita cos concellos de Kōhoku, de Taku, de Saga e de Shiroishi.
Nikolai Abramov
Actividade creativa
Nikolai Abramov foi tamén un recoñecido fotógrafo, realizando tres exhibicións en Petrozavodsk, ademais de expoñer noutros lugares Rusia e mais en Noruega, Ucraína, e coas súas fotografías publicadas en revistas e álbums fotográficos.
Convención de Montreux
Despois 1936
En abril do 1982, a convención foi emendada para permitir á Turquía pechar os estreitos ao seu criterio, en tempo de paz ou de guerra.
Jesús Soria
Jesús Soria González, nado en Avilés o 15 de abril de 1881 e finado en Ourense en xaneiro de 1951, foi un pintor, profesor e político galego.
Bornholmés
O Bornholmsk ou bornholmés é a fala tradicional da illa de Bornholm, considerada un dialecto da lingua dinamarquesa pertencente ao grupo oriental (Østdansk en dinamarqués) e estreitamente relacionado cos dialectos de Escania.
Matías Bobillo Bobillo
Matías Bobillo Bobillo, nado en Maceda e finado o 25 de xullo de 1972, foi un avogado e político galego.
Vida persoal
Casou con Pilar de la Villa del Castillo.
Nova Orleáns
Século XIX
Desde os comezos, Nova Orleáns destacou pola súa poboación políglota e cosmopolita e pola mestura de culturas. A cidade medrou rapidamente, con chegadas de norteamericanos, franceses e crioulos franceses, moitos dos que escapaban da revolución en Haití. Durante a Guerra de 1812, o Reino Unido enviou unha forza para tentar conquistar a cidade mais foi vencida polas forzas dirixidas por Andrew Jackson, a algúns quilómetros río abaixo da cidade de Chalmette o 8 de xaneiro de 1815, no que se coñeceu como Batalla de Nova Orleáns.
Século XX
Un século após a Exhibición do Centenario do Algodón, Nova Orleáns albergou outra Feira Mundial, a Exposición Mundial de Luisiana de 1984.
Clima
Nova Orleáns ten un clima subtropical con invernos suaves e veráns quentes e húmidos. En xaneiro a temperatura varía entre 6 °C e 17 °C e en xullo entre 23 °C e 33 °C. A precipitación anual é de 1.520 mm. É vulnerábel a furacáns entre xuño e novembro. Neva raras veces, as dúas últimas en 2004 e 1954.
Economía
Nova Orleáns é un centro industrial e de distribución e un porto principal dos Estados Unidos. Como Houston, en Texas, está situada no Golfo de México e ten numerosas plataformas petrolíferas no mar. Moitas compañías petroleiras teñen unha sede rexional na cidade. A NASA, Lockheed-Martin, IBM e BellSouth tamén teñen instalacións nela.
Cultura
miniatura|350px|Silueta de Nova Orleáns, vista desde o Mississippi, no barrio de Algiers. Nova Orleáns é famosa pola súa cultura crioula e pola pervivencia do vodú entre algúns dos seus residentes, así como pola música, a comida, a arquitectura e o seu espírito festeiro.
-1185
Outros
Historia ano a ano
A Venda da Capela
Neste lugar está a estación de Vilariño de Conso-A Capela. Pola aldea discorre a Vía da Prata do camiño de Santiago.
Mallorca
Comarcas
As comarcas de Mallorca non teñen recoñecemento administrativo, pero existe un consenso entre os xeógrafos sobre elas. Son seis:
Gastronomía
A ensalada típica, consumida preferentemente no verán é o trampó, que consta de tomate, cebola e pemento verde. As versións máis modernas inclúen o atún.
Na época de Semana Santa é esencial as empanadas, recheas de carne de cordeiro e de cordeiro e ervellas, aínda que tamén se poden facer de peixe. As empanadas poden ser de pasta doce ou salgada, aínda que son máis habituais as de pasta salgada.
Delta (foguete)
Historia
O predecesor da familia Delta, o mísil balístico de alcance medio Thor, comezou como un proxecto iniciado en decembro de 1955. A idea era crear un mísil con compeñentes xa existentes. Tralo seu desenvolvemento e o lanzamento do Sputnik 1 por parte de Unión Soviética, comezouse a modifica-lo Thor para o seu uso como lanzador espacial. Unha das primeiras medidas foi acoplarlle unha etapa superior Able. Unha das desventaxas do Thor era o seu baixo cocente pulo/masa, que limitaba o posible aumento da carga útil ou o uso de maiores etapas superiores. O problema foi solucionado usando foguetes aceleradores de propelente sólido Castor para aumentar a carga lanzable. Sucesivas melloras converteron o Thor no foguete Delta cara mediados da década de 1970. Centos de lanzamentos despois, a familia Delta é unha das máis exitosas e fiables no campo do acceso ó espazo para cargas medias.
miniatura|Lanzamento dun [[Delta IV Heavy.]]
Dinoflaxelados
Identificación
Hai monografías para a identificación de gran número de especies propias do golfo de México, océano Índico, as Illas Británicas, o Mediterráneo e o mar do Norte.
Morfoloxía
Os dinoflaxelados son organismos unicelulares con dous flaxelos distintos que saen da súa parte central (flaxelación dinoconta). Teñen un flaxelo transversal similar a unha fita ondulada que bate cara á parte esquerda da célula, e outro con características máis normais lonxitudinal, que bate na parte posterior. No flaxelo transversal con forma de fita só o bordo externo da fita ondula desde a base ao extremo, debido á acción do axonema que o percorre. O seu bordo axonemal ten pelos simples que poden variar en lonxitude. O flaxelo lonxitudinal é bastante convencional e ten poucos ou ningúns pelos, e bate con só un ou dous períodos na súa onda. Os flaxelos están xeralmente situados en sucos que hai na superficie celular, aínda que nas especies con flaxelación desmoconta (como Porocentrum), estes non están asociados a sucos. Estes dous sucos reciben os nomes de sulco (sulcus), para o flaxelo lonxitudinal, e cíngulo (cingulum), para o flaxelo transversal. O flaxelo transversal é o que proporciona a maior parte da forza propulsora da célula, e a miúdo dálle á célula un característico movemento xiratorio, do cal este grupo recibe o seu nome (dinos, xirar). O flaxelo lonxitudinal actúa principalmente como un temón, pero tamén proporciona unha pequena cantidade de forza propulsora.
Tamén se encontran extrusomas fibrosos de moitas formas. Xunto con outros detalles xenéticos e estruturais, esta organización indica unha estreita relación entre os dinoflaxelados, os Apicomplexa, e os ciliados, agrupados no supergrupo alveolados.
Os cloroplastos da maioría dos dinoflaxelados fotosintéticos están envoltos por tres membranas, o que suxire que probablemente se orixinaron a partir de algas inxeridas. A maioría das especies fotosintéticas conteñen clorofilas a e c2, o carotenoide beta-caroteno, e un grupo de xantofilas que parece ser exclusivo dos dinoflaxelados, tipicamente peridinina, dinoxanthina, e diadinoxantina. Estes pigmentos danlle a moitos dinoflaxelados a súa distintiva cor castaña dourada. Porén, algún dinoflaxelados adquiriron outros pigmentos por medio de endosimbiose, como a fucoxantina. Isto suxire que os seus cloroplastos foron incorporados en varios eventos endosimbióticos que implicaron a formas xa pigmentadas ou que secundariamente perderan a cor. A descuberta de plastos nos Apicomplexa fixo que algúns suxerisen que os herdaron dun antepasado común aos dous grupos, pero ningunha das liñas basais os ten. A célula dos dinoflaxelados consta dos orgánulos máis comúns como o retículo endoplasmático rugoso e liso, aparato de Golgi, mitocondrias, lípidos e gránulos de amidón e vacúolos alimenticios. Algúns teñen un orgánulo sensible á luz, o punto ocular ou estigma, ou un gran núcleo que contén un prominente nucléolo. O dinoflaxelado Erythropsidium ten o ollo máis pequeno coñecido.
Mareas vermellas
Os dinoflaxelados ás veces poden orixinar floracións explosivas de algas en concentracións de máis dun millón de células por mililitro. Algunhas especies producen neurotoxinas, que en tales cantidades matan o peixe e acumúlanse en animais que se alimentan por filtración como moitos bivalvos (mexillón por exemplo), polo que a toxina pode pasar á xente que os coma. Este fenómeno denomínase marea vermella debido á cor que adquiren as augas onde se produce esta proliferación de dinoflaxelados. Algúns dinoflaxelados non pigmentados poden tamén orixinar floracións tóxicas, como Pfiesteria. Algunhas floracións de dinoflaxelados non son perigosas. Algúns escintileos de luz visibles na auga do océano pola noite proceden de floracións de dinoflaxelados bioluminescentes, que emiten curtas emisións de luz condo son perturbados.
Xenómica
Os dinoflaxelados comparten unha organización moi rara do xenoma mitocondrial cos Apicomplexa. Ambos os grupos teñen xenomas mitocondriais moi reducidos (~6 kb nos Apicomplexa). Os xenes nos xenomas dos dinoflaxelados sufriron varias reorganizacións, como unha masiva amplificación do xenoma e recombinación, o cal resulta na formación de múltiples copias de cada xene e a unión de fragmentos xénicos en múltiples combinacións. Ten lugar a perda dos codóns de stop estándar, trans-splicing dos ARNm para o ARNm de cox3 e unha extensa recodificación por modificación (editing) do ARN da maioría dos xenes. As razóns de todas estas transformacións descoñécense.
Peter Phillips
Traxectoria
É o neto máis vello da raíña Isabel II do Reino Unido e do príncipe Filipe de Edimburgo. Phillips non goza dun título ou estilo real por decisión dos seus país. A súa irmá máis nova, Zara Phillips tampouco goza destes. Despois de graduarse na universidade no ano 2000, traballou para Jaguar Racing, seguido por Williams F1. Phillips ten un baixo perfil público, con ningún servizo ou deber real. Actualmente traballa no banco de Escocia.
As grandes bañistas (Cézanne, Filadelfia)
Análise
O cadro componse en torno a dous grupos de figuras de bañistas, entre as que hai unha mancha branca que podería ser un can. Atópanse á beira dun río, no que pode verse a unha figura nadando. Máis aló, en liña co can e a nadadora, dúas figuras na outra beira; e, detrás deles, un castelo. Hai dous grupos de árbores inclinadas que forman unha especie de bóveda por riba das bañistas, e que ábrense alén, a unha profundidade central.
Chinchilla de Montearagón
Festividades
250px|thumb|Vista da localidade
Robert Dauber
Traxectoria
Seu pai era o tamén músico Adolf Dol Dauber (1894-1950). Robert Dauber tocaba o piano e o celo. No campo de concentración de Theresienstadt participou nas representacións da ópera Brundibár. Faleceu de tifo en marzo de 1945 no campo de concentración de Dachau. A súa única obra coñecida consérvase na Biblioteca Nacional de Austria, no legado do seu pai.
Paisaxe
A paisaxe, concibida como unha compoñente do ambiente, é obxecto de protección por parte de diversas leis e institucións nacionais e internacionais (UNESCO e Consello de Europa).
Stella Mwangi
Stella Nyambura Mwangi nada en Nairobi (Kenya) o 1 de setembro de 1986, é unha cantante, compositora e rapeira norueguesa. Tamén é coñecida polo nome artístico "STL".
André Léo
Traxectoria
Os seus primeiros textos, asinados como Léo, apareceron en 1850 en La revue sociale publicada en Boussac por antigos saint-simonistas, entre eles Grégore Champseix. Este xornalista, perseguido polas súas posicións socialistas en 1848-1849 exiliouse en Lausanne. Tralo golpe de estado de Napoleón III do 2 de decembro de 1851, Béra reuniuse con el e casaron o 17 de decembro de 1953. Tiveron dous fillos xemelgos que naceron o 8 de xuño de 1853. A familia regresou a Francia tras unha amnistía en 1861.
Castigo
Orixe
A palabra castigo procede da palabra latina "castigare" ("castus"=virtuoso e "agere"=facer), que vén a significar a transformación de algo incorrecto en pureza e virtuosidade, mediante accións correctivas. A finalidade é o restablecemento da xustiza nunha situación de inequidade para intentar que cadaquén recobre o que lle é lícito. Nunha situación de roubo, o castigo persegue que o ladrón reciba o merecido, pagando o prezo do seu delito e, se é posíbel, o que roubou, como compensación do feito. Tamén pode ser que vaia ao cárcere para a súa reivindicación e por seguridade social.
Mar Menor
Espazos protexidos
Na súa parte norte atópase o parque natural das Salinas e Arenais de San Pedro del Pinatar.
Xoana de Francia
Xoana de Francia é o nome dos seguintes personaxes:
Distritos de Timor Leste
Timor Leste está dividido en 14 municipios, coñecidos anteriormente coma distritos, dos que un deles é tamén unha Rexión Administrativa Especial. Os municipios divídense en postos administrativos (antigos subdistritos), e posteriormente subdivídense en sucos ("aldeas").
David McCullough
Estilo
McCullough era un historiador cun interese máis divulgativo que académico e un estilo literario moi próximo á novela. Facía gala de patriotismo e parte das súas obras se dedican a eloxiar a obra de presidentes dos Estados Unidos, algún deles tan discutido como Harry Truman, que decidiu lanzar a bomba atómica contra Hiroshima e Nagasaki.
Mexe-mexe
Deixar cartas
''Antía combinou un grupo de tres 8. Tareixa pode deixar o seu 8 que ten na man.''
Fame irlandesa de 1740 a 1741
A fame irlandesa de 1740 a 1741 (en irlandés Gorta Éireannach 1740 - 1741) foi un período de grande escaseza alimenticia que tivo lugar no Reino de Irlanda e que posibelmente tivo unha magnitude semellante á posterior e máis coñecida Gran Fame irlandesa. Tamén se coñece en irlandés como Bliain an Áir, que se podería traducir como "o ano da matanza".
Gran Premio de Mónaco de 2018
Carreira
Na volta 53 Fernando Alonso retirouse debido a problemas coa caixa de cambios e saíu un coche de seguridade virtual na volta 70 cando os freos de Charles Leclerc fallaron e chocou contra a parte traseira de Hartley.
Carlos Robles Piquer
Carlos Robles Piquer, nado en Madrid o 13 de outubro de 1925 e finado na mesma cidade o 9 de febreiro de 2018, foi un político e diplomático español.
Traxectoria
A súa carreira política desenvolveuse nos últimos anos do franquismo e nos primeiros da Transición. Entre 1962 e 1967 foi Director Xeral de Información e entre 1967 e 1969 de Cultura Popular e Espectáculos. Logo da morte de Franco, foi Ministro de Educación e Ciencia (1975-1976), no Goberno de Carlos Arias Navarro. Con Adolfo Suárez como presidente, ocupou os cargos de Secretario de Estado de Asuntos Exteriores (1979-1981), Director Xeral de Radio Televisión Española (1981-1982) e presidente do Instituto de Cooperación Iberoamericana (1982).
Gran Premio de Mónaco de 2018
Cualificación
800px|thumb|centro|Grella de saída
Andrés Fernández-Albalat Lois
Traxectoria
Foi decano do Colegio de Arquitectos de León, Asturias y Galicia e decano fundador do Colexio Oficial de Arquitectos de Galicia (1973-1977). En 1999 foi escollido académico de número da Real Academia Galega, pronunciando o discurso "Significante y significado. Linguaxe e arquitectura", que foi respondido por Carlos Casares. Así mesmo, foi tesoureiro da mesma institución de finais de 2001 a finais de 2009. Foi membro da Real Academia Galega de Ciencias, académico de honra da Real Academia Galega de Belas Artes e académico de número e supernumerario da Real Academia de Doutores de España, na que ingresou co discurso "Música y arquitectura".
Manuel Roxas
Manuel Acuña Roxas, nado en Roxas City (daquela Capiz) o 1 de xaneiro de 1892 e finado en Pampanga o 15 de abril de 1948, foi un avogado e político filipino, primeiro presidente da República de Filipinas, despois que o país se tornase independente dos Estados Unidos. Gobernou entre o 4 de xullo de 1946 ata a súa morte por ataque cardíaco, o 15 de abril de 1948.
Traxectoria
miniatura|esquerda|Tumba de Manuel Roxas
Galeón de Manila
Historia e características
O servizo foi inaugurado en 1565 co descubrimento da ruta oceánica polo cosmógrafo español Andrés de Urdaneta nunha viaxe de regreso na que descubriu a corrente de Kuroshio, e a rota comezou no ano seguinte e continuou ata 1815 cando a Guerra de Independencia de México puxo final permanente á ruta comercial do galeón. O primeiro navío partiu en 1565 desde Filipinas rumbo a Acapulco, inaugurando desta forma a ruta comercial.
Manuel Roxas
Traxectoria
En 1942, Roxas foi capturado polas forzas de invasión xaponesas. Cando as tropas americanas reocuparon Filipinas, foi apresado como colaborador dos xaponeses, pero o xeneral Douglas MacArthur rehabilitouno. Nas eleccións de 1946 Roxas presentouse como candidato e foi elixido, converténdose en presidente o 4 de xullo dese mesmo ano. Morreu dun ataque do corazón na Base Aérea Clark, dos Estados Unidos, cando daba un discurso.
Apucarana
Historia
A súa época de maior éxito económico foi nas décadas de 1940 a 1970, grazas ás actividades relacionadas coa madeira, o café e o comercio de cereais.
Paranaguá
Paranaguá é unha cidade do estado brasileiro de Paraná. A súa poboación estimada o 2011 era de 141.477 habitantes. Fundada en 1648, abriga un dos principais portos do país, para exportacións e importacións.
Historia
Feito importante para foi a visita do emperador Pedro II do Brasil á cidade en 1880, para marcar o comezo da construción do ferrocarril, que une Paranaguá a Curitiba.
Cesária Évora
Discografía
miniatura|A casa de Cesária Évora
Manuel Anxo Taboada Rodríguez
Manuel Anxo Taboada Rodríguez, nado en Chantada en 1955, é un político galego que actualmente milita no PSdeG-PSOE.
Circuíto de Montjuïc
Historia
Xa desde 1908, disputábanse carreiras internacionais en Cataluña coa Copa Catalunya, no Circuíto do Baix Penedès. En 1923 disputouse o primeiro Gran Premio automobilístico de España no circuíto permanente Sitges Terramar, preto de Barcelona.
Pintura de historia
Evolución da pintura de historia
A pintura de historia seguirá sendo desenvolvida no barroco, pondo aos grandes pintores ao servizo das grandes monarquías, sendo impresionante a nómina que traballou para a Monarquía Hispánica: Rubens, Velázquez, Lucas Jordán... Nos séculos XVII e XVIII viviuse o máximo esplendor dos subxéneros da pintura relixiosa, mitolóxica e alegórica. Dentro dos artistas especialmente coñecidos por traballar a pintura de historia nesta época atópase Charles Le Brun.
Circuíto de Montjuïc
Historia
En 2004, o concello de Barcelona decidiu sinalizar o trazado do antigo circuíto.
Ligazóns externas
Circuíto de Montjuich
Modelo OSI
Capa de rede
Neste nivel realízase o direccionamento lóxico e a determinación da ruta dos datos até o seu receptor final.
Capa de transporte
Capa encargada de efectuar o transporte dos datos (que se atopan dentro do paquete) da máquina orixe á de destino, independizándoo do tipo de rede física que se estea a utilizar. A PDU da capa 4 chámase segmento ou datagrama, dependendo de se corresponde a TCP ou UDP.
Capa de presentación
Esta capa tamén permite cifrar os datos e comprimilos. Por tanto, podería dicirse que esta capa actúa como un tradutor, por iso ás veces é chamada capa de tradución.
Unidades de datos
O intercambio de información entre dúas capas OSI consiste en que cada capa no sistema fonte agrégalle información de control ós datos, e cada capa no sistema de destino analiza e quita a información de control dos datos que recibe como segue:
Formato dos datos
center
Trimarán
Historia
Os primeiros trimaráns foron construídos polos polinesios hai case 4000 anos, e a meirande parte da terminoloxía relacionada con este tipo de embarcacións é herdada das linguas polinesias. Os barcos multicasco de vela (catamaráns e trimaráns) cobraron maior presenza a partir das décadas de 1960 e 1970. Os trimaráns modernos con fins recreativos están arraigados na tradición de construílos en casa como outros multicascos, aínda que na actualidade existe un número máis ou menos amplo de modelos comerciais.
Sergei Starostin
Investigacións lingüísticas
Sergei Starostin faleceu dun ataque ao corazón o 30 de setembro de 2005, pouco despois de ter impartido aulas en Moscova. A súa desaparición constituíu unha moi lamentábel perda, pois perdemos a posibilidade de coñecer como abordaría os desenvolvementos lingüísticos recentes. Deixa, con todo, un enorme legado científico e metodolóxico.
Gábor Király
Traxectoria
Xoga cun pantalón de chándal gris, peza de roupa que o fai característico.
Corporación de Radio e Televisión de Galicia
Historia
A Dirección Xeral é un órgano universal que ten a responsabilidade executiva e é nomeado polo Goberno de Galicia para cada lexislatura. As súas funcións son as de xestionar o ente público e as súas sociedades. Para iso conta cun equipo técnico, administrativo e xurídico enmarcado na estrutura da Compañía. Da Dirección Xeral depende tamén a Dirección de Comunicación e Relacións Externas.
Władysław Szpilman
Władysław “Władek” Szpilman, nado en Sosnowiec o 5 de decembro de 1911, finado en Varsovia o 6 de xullo de 2000, foi un pianista polaco, compositor, memorista e sobrevivente xudeu do Holocausto durante a segunda guerra mundial.
Paul Gauguin
Traxectoria
Trala súa desastrosa experiencia en Arles, Gauguin regresou a París, onde o seu interese polas formas da arte popular acrecentouse por vía da súa amizade co artista novo Émile Bernard. De resultas das súas propias experiencias na Martinica e do aporte teórico de Bernard ía xurdi-lo sintetismo, estilo persoal caracterizado pola representación non imitativa e a separación da imaxe pictórica en zonas de cor fortemente contrastadas e a miúdo delineadas en negro ("cloisonne" inspirado nos vitrais das igrexas). Dito estilo, co seu rexeito frontal ó uso de trucos formais para recrea-la percepción visual, significou unha ruptura absoluta, dende o punto de vista conceptual, co impresionismo que outrora abrazara, polo que é categorizado pola moderna historiografía da arte como postimpresionista (xunto con Van Gogh e Cézanne). Entre 1888 e 1891 viviu principalmente na Bretaña, onde foi o referente principal da chamada Escola de Pont-Aven (nome dunha pequena localidade bretoa). Alí tivo como discípulos ó mencionado Bernard xunto Sérusier, Seguin, Chamaillard que constituirían o simbolismo), é nese tempo que adopta un debuxo sinxelo compensado por unha coloratura intensa disposta en planos masivos (tal cal se pode observar n´O Cristo amarelo).
FTP
Modos e interfaces
O modo pasivo foi pensado para evitar problemas de conectividade, xa que no modo activo o host cliente debe aceptar conexións a portos para a transferencia de datos por encima dos portos ben coñecidos, o cal fai que os firewalls instalados no equipo ou na rede non permitan a conexión para previr ver comprometida seguridade.
Comandos do cliente FTP
A interface cliente do FTP do BSD UNIX é un estándar por si mesma, posuíndo moitos comandos arcaicos: tenex ou carriage control que hoxe non teñen uso. Os comandos máis usados son o cd, dir , ls , get e put.
Mensaxes FTP
Por utra banda, binary ou imaxe binaria, utilízase para a transferencia de arquivos executables, imaxes ou arquivos comprimidos sendo o contido do arquivo transferido byte a byte.
Libra da Illa de Man
A libra da Illa de Man ou Libra Manesa (Manx: Punt Ellan Vannin; Inglés: Manx pound) é a divisa oficial da Illa de Man, unha dependencia da Coroa británica. É emitida polo Goberno da Illa de Man (Reiltys Ellan Vannin en manx, Isle of Man Government en inglés). A pesar de todo, a libra da Illa de Man non é, legalmente falando, unha unidade monetaria independente, senón que se trata dunha emisión especial da libra esterlina para a Illa.
FTP
Modo cliente-servidor do FTP
Os comandos están separados dos datos (portos 20 e 21 do servidor) e o cliente pode enviar comandos durante a transferencia de datos. O peche da conexión indica o fin do ficheiro.
Jonathan Williams
Jonathan Williams nado no Cairo (Exipto) o 26 de outubro de 1942 e finado en España o 31 de agosto de 2014 foi un piloto de carreiras británico.
Participou nun Gran Premio do Campionato do Mundo de Fórmula Un, o 22 de outubro de 1967. Terminou 8º, sen lograr puntos no Campionato do Mundo.
Pegasus Airlines
Historia
En xaneiro de 2005 ESAS Holdings mercou Pegasus Airlines e nomeaou a Ali Sabanci presidente. Dous meses despois converteu a compañía nunha aeroliña de baixo custo. En novembro dese mesmo ano Pegasus pediu 12 novos 737-800 e en novembro de 2008 pediría 12 aparellos máis do mesmo modelo. Este último pedido era flexible, e podía ser cambiado por avións 737-700 de 149 asentos ou por 737-900 de 215 dependendo da demanda do mercado.
São José dos Pinhais
Economía
miniatura|esquerda|São José dos Pinhais A economía da cidade está en pleno desenvolvemento, xirando en torno ao Aeroporto Internacional Afonso Pena, á industria da automoción coa presenza de fábricas de multinacionais como Audi ou Renault. Tamén é sede da rede de perfumes e cosméticos O boticario.
Xeometría
Durante o milenio e medio seguinte, a astronomía foi unha importante fonte de problemas xeométricos que contribuíron ao seu desenvolvemento, especialmente o establecemento da posición das estrelas e os planetas na esfera celeste e a descrición das relacións entre os movementos dos corpos celestes. Tanto a xeometría como a astronomía formaban parte do Quadrivium do mundo clásico, catro das sete artes liberais consideradas esenciais para a formación de cidadáns libres.
Xeometría despois de Euclides
miniatura|A [[xeometría diferencial usa ferramentas do cálculo infinitesimal para estudar problemas en xeometría.]] Durante preto de dous mil anos desde Euclides, mentres se ampliaba inevitabelmente o número de cuestións xeométricas propostas e resoltas, a concepción básica de espazo permaneceu en esencia inalterábel. Immanuel Kant argüíu que hai soamente unha xeometría absoluta, a cal e recoñecida como verdadeira a priori por unha facultade interior da mente: a xeometría euclidiana era sintética a priori. Esta opinión dominante cambiou a partir do descubrimento revolucionario da xeometría non euclidiana nos traballos de Carl Friedrich Gauss (quen nunca publicou a súa teoría), Bolyai e Lobachevsky, os cales demostraron que o espazo euclidiano ordinario é só unha das posibilidades de desenvolvemento da xeometría. Unha ampla visión da materia da xeometría foi daquela expresada por Riemann na súa lección inaugural de 1867 Über die Hypothesen, welche der Geometrie zu Grunde liegen (Sobre as hipóteses nas que se basea a xeometría), publicado soamente despois da súa morte. A nova idea de espazo de Riemann foi crucial en dous dos piares da xeometría moderna, a teoría da relatividade xeral de Einstein e a xeometría riemanniana, que consideran espazos máis xerais nos que se define a noción de lonxitude.
Simetría
Os patróns simétricos aparecen con asiduidade na natureza e foron usados artisticamente en multitude de formas, incluídas as obras de M. C. Escher. Porén, non foi ata a segunda metade do século XIX que foi recoñecido o rol unificador da simetría nos fundamentos da xeometría. O programa de Erlangen de Felix Klein proclamaba que, nun sentido moi preciso, a simetría, expresada a través da noción dun grupo de transformación, determina que é xeometría. A simetría na xeometría euclidiana clásica represéntase por congruencias e movementos ríxidos, mentres que na xeometría proxectiva un rol análogo xógano as colineacións, transformacións xeométricas que aplican rectas en rectas. Porén foi nas novas xeometrías de Bolyai e Lobachevsky, Riemann, Clifford e Klein, e Sophus Lie, que a idea de Klein de "definir unha xeometría por medio dun grupo de simetría" demostrou ter maior influencia. Tanto a simetría discreta como a continua teñen roles prominentes en xeometría, a primeira en topoloxía e na teoría xeométrica de grupos, a segunda na teoría de Lie e na xeometría riemanniana.
Historia da xeometría
No século XIX dous feitos cambiaron o modo de estudo que viña sendo usado ata entón. Foron o descubrimento das xeometrías non euclidianas por Nikolai Ivanovich Lobachevsky (1792–1856), János Bolyai (1802–1860) e Carl Friedrich Gauss (1777–1855); e a formulación da simetría como unha consideración central no Programa de Erlangen de Felix Klein (que xeneralizou as xeometrías euclidianas e non euclidianas). Dous dos máis grandes xeómetras da época foron Bernhard Riemann (1826–1866), quen traballou inicialmente con ferramentas da análise matemática e introduciu a superficie de Riemann, e Henri Poincaré, o fundador da topoloxía alxébrica e a teoría xeométrica dos sistemas dinámicos. Como consecuencia destes cambios na concepción da xeometría, o concepto de espazo tornouse máis rico e variado, e fixo dela o escenario natural de teorías tan diferentes como a análise complexa e a mecánica clásica.
Xeografía de Gabón
Fronteiras
Gabón ten un total de 3261 km de fronteiras internacionais. Limita coa Guinea Ecuatorial (335 km) e o Camerún (349 km) polo norte e coa República do Congo (2567 km) polo leste e polo sur. O ecuador atravesa Gabón.
Cayetano Taboada Sotelo
Traxectoria
Como concelleiro e tenente de alcalde da Estrada promoveu a construción das pontes de Abragan en Codeseda e de Liñares e mandou construír a ponte sobre o río Umia na parroquia de Souto, facendo colocar unha pedra coa inscrición: "Este puente se construyó por disposición del alcalde licenciado don Cayetano Taboada Sotelo año 1847".
Accidente ferroviario de Castelldefels de 2010
Sucesión dos feitos
Tras descender do tren, os viaxeiros debían pasar alén das vías para saír do apeadoiro. Para iso, a dependencia dispuña dun paso subterráneo de recente construción e dunha pasarela superior. A pasarela atopábase cortada por obras, o que tan só se indicaba cunha cadea, polo que algúns dos viaxeiros chegados intentaron saír por esta pasarela para despois ter que regresar á plataforma. Nun principio barallouse a posibilidade do colapso do paso subterráneo, aínda que os axentes que estaban destacados no apeadoiro declaran que a xente saía con normalidade. Algunhas testemuñas declararon que non foron capaces de ver que existía un paso subterráneo.
Investigación
O suceso someteuse a dúas investigacións: unha técnica, por parte da Comisión de Investigación de Accidentes Ferroviarios (CIAF), e outra xudicial, por parte do Xulgado de Instrución 1 de Gavà.
Alfons López Tena
Traxectoria
En xullo do 2010 crea, conxuntamente con Joan Laporta e Uriel Bertran, o movemento Solidaritat Catalana per la Independència, que tiña previsto presentarse ás eleccións ao Parlamente de Cataluña previstas para finais do 2010. Naquel momento deixa de ser militante de Convergència Democràtica de Cataluña. Nas eleccións primarias de Solidaritat Catalana per la Independència, celebradas o 4 de setembro de 2010, é escolleito número dous na lista pola circunscrición de Barcelona, e o 28 de novembro foi elixido deputado.
Olegario Muñiz Álvarez
Olegario Muñiz Álvarez, finado en Ourense o 10 de febreiro de 1937, foi un comerciante e político galego.
Talia Shire
Carreira
Shire interpretou a Connie Corleone en O padriño e as súas secuelas. Foi candidata ao Óscar á mellor actriz secundaria pola súa interpretación en O padriño (II parte) (1974). En 1976, fixo o papel de Adrian Pennino, interese amoroso de Rocky Balboa en Rocky, polo que recibiu varios premios e candidaturas. Ademais de repetir a personaxe en catro secuelas do filme, Shire apareceu en Kiss the Bride (2002), I Heart Huckabees (2004) e Homo Erectus (2007).
Igrexa de Eke
Historia e arquitectura
No seu interior a igrexa está ricamente decorada con frescos medievais. Os máis antigos, do século XIII, atópanse no coro e representan animais imaxinarios, ornamentos xeométricos e follaxe. Os outros son de mediados do século XV e amosan escenas da Paixón de Cristo e doutras historias da Biblia.
Xabi Alonso
Selección nacional de España
Alonso disputou tamén partidos internacionais amigables coa selección de Euskadi.
Folosa manchada
Este paseriforme encóntrase en zonas de vexetación densa e curta, a miúdo preto da auga. É de medio tamaño dentro do seu grupo, cunha lonxitude de case 13 cm. O adulto ten un dorso marrón con vetas, e partes inferiores grises abrancazadas que non teñen vetas excepto nas cobertoiras de debaixo da cola. Os sexos son idénticos, pero os individuos novos son máis amarelos por debaixo. É insectívoro. Pon de catro a sete ovos nun niño construído no chan ou preto do chan en zonas de vexetación espesa ou de matas de herba (tussock).
Lebogang Mashile
Traxectoria
En 2005 publicou o seu primeiro poemario, In a Ribbon of Rhythm, polo cal recibiu o Premio Noma en 2006. En 2016 editou un EP co músico e produtor Majola.
Beifudi (sitio neolítico)
Achados
Eses artefactos, xunto coas plataformas elevadas, ou altares, atopadas, poden fornecer información sobre da relixión primitiva e das prácticas xamánicas da China Setentrional. Aínda que as crenzas desas xentes neolíticas non son coñecidas, os chineses primitivos efectuaban sacrificios rituais e cremación de cadáveres (fanyi) sobre plataformas elevadas. Atopáronse tanto enterramentos de humanos como de animais. Cóidase que as máscaras formaban parte dos ritos a realizar durante os sacrificios e os enterramentos.
Os obxectos atopados nas escavacións, correspondentes á segunda fase cronolóxica, datábel entre -7000 / -6500, comprenden cerámica e artefactos líticos. A cerámica está formada por recipientes fu de fondo redondo, recipientes asentables, e máis concas bo, así como potes con dupla asa de boca pequena. Os arqueólogos tamén desenterraron os restos de dez cubertas de vivendas semisubterráneas, que estaban concentradas nunha parte do sitio, e nas que aparece unha disposición sistemática, coa cociña e áreas de xuntanza no centro dos habitáculos. Entre os artefactos achados nestas vivendas inclúense bloques de pedra, materiais de construción e pedazos de cerámica rota. Tamén se encontraron pozos de cinzas, lugares de sacrificio, pezas de xade e así mesmo máscaras, con baixorrelevos, de cerámica, moi ben conservadas.
Conclusións
Baseándose en datos arqueolóxicos, xeolóxicos e antropolóxicos, os actuais investigadores ven as orixes da Civilización chinesa como a historia das interaccións entre culturas e grupos étnicos moi diferentes que influenciaron o desenvolvemento duns e doutros. Como o sitio de Beifudi atópase na China do Norte, onde o clima é máis seco que na do Sur, é verosímil que a cultura do lugar cultivase paínzo, aínda que non se atopou ningunha evidencia directa de tal feito. O achado de ferramentas de pedra para procesar os alimentos non é unha proba fiable de que a cultura de Beifudi desenvolvese a agricultura, xa que tales instrumentos foron usados desde antes de que aparecese o cultivo.
Empatía
Hipóteses e suposicións
Tamén parece ser que a empatía desempeña un papel significativo na teoría de xogos e na vida económica:
No uso común, é a capacidade de estar completamente dispoñible para outra persoa, omitindo expresar as nosas propias preocupacións, sentimentos e pensamentos, para ofrecerlle a nosa plena atención. Trátase de ofrecer unha relación de calidade, fundada nun escoitar non valorativo, no cal concentramos a comprensión dos sentimentos e necesidades fundamentais do outro.
Diferenzas en función do xénero
Hoffman (1977) estudou o fenómeno e concluíu que a empatía é máis relevante nas mulleres que nos homes. Posiblemente isto teña moito que ver coa educación diferencial entre nenos e nenas.